Erruda usaindun

Erruda usaindun, boskoitza edo bortusaia (Ruta graveolens) errutazeoen familiako landare loreduna da. Landare ornamental gisa landatzen da, batez ere bere hosto urdinxkengatik eta beroa zein lehorrari erakusten dion erresistentzia dela eta.

 Deskribapena 
Adar askoko zuztarra eta sortako lore horiak dituen landare hau 30-80 cm izaten da luze. Oso usain garratza darien guruin oliotsuak izaten ditu. 

Hostoak haragitsuak dira, berdeak eta txandakatuak. Zapore mingotsa dute.

Infloreszentzia korinbo itxurakoa da. Lore horiak ditu lau edo bost petalodunak. Fruitua bost lobulutako kapsula bat da.

 Bizitokia 
Berez, Mediterraneo ekialdean eta Asia Txikian hazten da, baina baratzetan ere landatzen da, gero medikuntzan erabiltzeko.

 Erabilera 

Duen zapore garratz eta minagatik sukaldaritzan erabiltzen da saltsak ontzeko, bai eta alkoholdun edariei fragantzia emateko ere.

C bitamina kopuru handia duenez eskorbuto gaitzari aurre egiteko erabili izan da medikuntzan. Landare hau kopuru txikitan kontsumitu behar da, bestela pozointsua bihurtzen baita.

 Iruditegia 

 Erreferentziak 

 Kanpo estekak 

Kategoria:Rutaceae
Kategoria:Landare pozoitsuak
Kategoria:Sendabelarrak
Kategoria:Europako flora
Kategoria:Lineok deskribatutako taxonak
Kategoria:Abortiboak
Kategoria:1753. urtean deskribatutako landareak